Babelscape/SREDFM huggingface dataset:
ΚΝ Τενερίφε

Η ΚΝ Τενερίφε (ισπανικά: "CD Tenerife") είναι ισπανική, ποδοσφαιρική ομάδα από την Σάντα Κρουθ ντε Τενερίφε, πρωτεύουσα της νήσου Τενερίφης, στις Κανάριες Νήσους. Ιδρύθηκε το 1912. Συμμετέχει στη Σεγούντα Ντιβιζιόν. Έδρα της ομάδας είναι το Εστάδιο Ελιοδόρο Ροδρίγεθ Λόπεθ (Estadio Heliodoro Rodríguez López), χωρητικότητας 23.660 θεατών. Η ομάδα μετράει 13 συμμετοχές στη Πριμέρα Ντιβιζιόν, 36 στη Σεγούντα Ντιβιζιόν, 8 στη Σεγούντα Ντιβιζιόν Β΄ και 3 στην Τερκέρα Ντιβιζιόν.
ΚΝ Λογρονιές

Η ΚΝ Λογρονιές ήταν μια ισπανική, ποδοσφαιρική ομάδα από την πόλη Λογρόνιο, Λα Ριόχα (Ισπανία). Ιδρύθηκε το 1940. Έδρα της ομάδας ήταν το Estadio Las Gaunas, χωρητικότητας 16000 θεατών. Την τελευταία σεζόν της συμμετείχε στην "Regional Preferente de La Rioja". Η ομάδα είχε 9 συμμετοχές στη Πριμέρα Ντιβιζιόν, 18 στη Σεγούντα Ντιβιζιόν, 11 στη Segunda División B και 29 στη Tercera División.
Αθλέτικ Μπιλμπάο Β

Η Μπιλμπάο Αθλέτικ (ισπανικά: "Bilbao Athletic") είναι η ισπανική, ποδοσφαιρική ομάδα από το Μπιλμπάο, Χώρα των Βάσκων (αυτόνομη κοινότητα). Ιδρύθηκε το 1964 και είναι η αναπληρωματική ομάδα της Αθλέτικ Μπιλμπάο. Συμμετέχει στην Segunda División B – Group 2. Έδρα της ομάδας είναι το "Instalaciones Athletic Bilbao", χωρητικότητας 2000 θεατών. 

Οι αναπληρωματικές ομάδες στην Ισπανία αγωνίζονται στο ίδιο σύστημα ποδοσφαιρικού πρωταθλήματος με τις κύριες ομάδες. Ωστόσο, απαγορεύτεται να συμμετάσχουν στην ίδια κατηγορία με την κύρια ομάδα. Έτσι, η Αθλέτικ Μπιλμπάο Β δεν μπορεί να προβιβαστέι στην Πριμέρα Ντιβιζιόν, κατηγορία στην οποία ανήκει η Αθλέτικ Μπιλμπάο. Επιπρόσθετα, οι αναπληρωματικές ομάδες δεν δικαιούνται να συμμετάσχουν στο Κύπελλο Ισπανίας.
ΚΓ Ταρραγόνα

Η ΚΓ Ταρραγόνα είναι ισπανικός αθλητικός σύλλογος από την Ταρραγόνα, Καταλονία. Ιδρύθηκε το 1886. Διαθέτει τμήματα ποδοσφαίρου, στίβου, καλαθοσφαίρισης, αντισφαίρισης, γυμναστικής, επιτρεπάζιας αντισφαίρισης και ποδοσφαίρου σάλας.

Η ποδοσφαιρική ομάδα συμμετέχει στην 2ªB – Group 3. Έδρα της ομάδας είναι το Nou Estadi de Tarragona, χωρητικότητας 17500 θεατών. Μετράει 4 περιόδους στην Πριμέρα Ντιβιζιόν, 18 στη Σεγούντα Ντιβιζιόν, 24 στη Segunda División B, 25 στη Tercera División και 1 στη Categorías Regionales.
Lunar Orbiter 3

Το Lunar Orbiter 3 είναι το τρίτο από τα πέντε συνολικά μη επανδρωμένα διαστημόπλοια του προγράμματος Lunar Orbiter που αναπτύχθηκε από την NASA κατά την διάρκεια της δεκαετίας του 1960. Σαν κύριο στόχο είχε την λήψη φωτογραφιών της Σελήνης προκειμένου να εντοπισθούν κατάλληλες τοποθεσίες για την προσσελήνωση των αποστόλων του προγράμματος Surveyor καθώς και του Apollo. Όπως και τα άλλα διαστημόπλοια του προγράμματος, το Lunar Orbiter 3 διέθετε επιστημονικά όργανα προκειμένου να συγκεντρωθούν γεωδαιτικά δεδομένα καθώς και δεδομένα σχετικά με τα επίπεδα ραδιενέργειας και τις προσκρούσεις μικρομετεωρητών.
Lunar Orbiter 1

Το Λούναρ Όρμπιτερ 1 ("Lunar Orbiter 1") είναι το πρώτο από τα πέντε συνολικά μη επανδρωμένα διαστημόπλοια του προγράμματος Lunar Orbiter που αναπτύχθηκε από την NASA κατά την διάρκεια της δεκαετίας του 1960. Σαν κύριο στόχο είχε την λήψη φωτογραφιών της Σελήνης προκειμένου να εντοπιστούν κατάλληλες τοποθεσίες για την προσσελήνωση των διαστημοπλοίων του προγράμματος Surveyor καθώς και του επανδρωμένου Απόλλων που ακολούθησαν. Η διαστημοσυσκευή ήταν εξοπλισμένη με επιστημονικά όργανα προκειμένου να συγκεντρωθούν δεδομένα σχετικά με τα επίπεδα ραδιενέργειας, την πρόσκρουση μικρομετεωριτών καθώς και γεωδαιτικά δεδομένα.
Το σοβιετικό Λούνα 10 ήταν το πρώτο στα χρονικά διαστημόπλοιο που μπήκε σε τροχιά γύρω από την Σελήνη, ενώ το Lunar Orbiter 1 είναι το πρώτο διαστημόπλοιο των ΗΠΑ που το επέτυχε αυτό.
Κώστας Ευτυχιάδης

Ο Κώστας Ευτυχιάδης (Κορκοζόφ ή Καρακόζοφ) (1898-1938;) ήταν Έλληνας της Ρωσίας, βαθμοφόρος του Κόκκινου Στρατού, ηγετικό στέλεχος του ΚΚΕ και τα ίχνη του χάθηκαν στη Σοβιετική Ένωση την περίοδο των σταλινικών εκκαθαρίσεων.
Χαϊμέ Χατούν

Η Χαϊμέ Χατούν (Οθ. Τούρκικα:خیمه خاتون) (Τούρκικα: "Hayme Hatun", γνωστή και ως "Χαϊμέ Ανά", 13ος αιώνας - ?) ήταν η σύζυγος του Σουλεϊμάν Σαχ και μητέρα του Ερτογρούλ Γαζή, αρχηγών της φυλής των Καγί. Ήταν η γιαγιά του Οσμάν Α', ιδρυτή της Οθωμανικής Αυτοκρατορίας.
King Diamond

O King Diamond ("Kim Bendix Petersen", 14 Ιουνίου 1956) είναι Δανός τραγουδιστής της heavy metal μουσικής σκηνής. Είναι τραγουδιστής του ομώνυμου συγκροτήματος, όπως και των Mercyful Fate.
Πάτρικ Μπέβερλι

Ο Πάτρικ Μπέβερλι (γεννημένος στις 12 Ιουλίου 1988) είναι Αμερικανός πρώην διεθνής καλαθοσφαιριστής. Έχει ύψος 1,85 μ. και αγωνίζεται ως πλέι μέικερ.
Βον Ουέιφερ

Ο Βακίτον Κουαμάρ «Βον» Ουέιφερ, ή απλώς Βον Ουέιφερ (γεννημένος στις 21 Ιουλίου 1985) είναι Αμερικανός επαγγελματίας καλαθοσφαιριστής. Έχει ύψος 1,96 μ. και αγωνίζεται ως σούτινγκ γκαρντ.
Σπυρίδων Κοντομάρης

Ο Σπυρίδων Κοντομάρης του Αναστασίου (1916- 16 Νοεμβρίου 1973) ήταν Έλληνας δικηγόρος και πολιτικός. Υπηρέτησε ως βουλευτής Κερκύρας με την Ένωση Κέντρου.
Ντεβλέτ Χατούν

Η Ντεβλέτ Χατούν (Οθ. Τούρκικα:دولت خاتون) (Τούρκικα: "Devlet Hatun", ? - Ιανουάριος 1414) ήταν δωδέκατη σύζυγος του σουλτάνου Βαγιαζίτ Α΄ και μητέρα του σουλτάνου Μωάμεθ Α΄ της Οθωμανικής Αυτοκρατορίας. Η Ντεβλέτ δεν έγινε Βαλιντέ Χατούν του Μεχμέτ επειδή πέθανε πριν τη νίκη του που έληξε την μεσοβασιλεία.

Ο πλήρης τίτλος ήταν: Devletlu İsmetlu Devlet Hatun Aliyyetü'ş-Şân Hazretleri
Εθνική Ισπανίας U20 (ποδόσφαιρο ανδρών)

Η Εθνική Ισπανίας U20 (ποδόσφαιρο ανδρών) είναι η εθνική, ποδοσφαιρική ομάδα κάτω των 20 ετών της Ισπανίας. Ελέγχεται από την Βασιλική Ισπανική Ομοσπονδία Ποδοσφαίρου. Συμμετέχει στο Παγκόσμιο Κύπελλο ποδοσφαίρου U20. Έχει κατακτήσει τη διοργάνωση το 1999, ενώ ήταν φιναλίστ το 1985 και το 2003. Συνολικά συμμετείχε στις 15 από τις 19 διοργανώσεις του Παγκοσμίου Κυπέλλου.
Γκιουλτσιτσέκ Χατούν

Η Γκιουλτσιτσέκ Χατούν (Οθ. Τούρκικα: گلچیچک خاتون) (Τούρκικα: "Gülçiçek Hatun", 1335 - ?) ήταν η πρώτη σύζυγος του Σουλτάνου Μουράτ Α΄ και Βαλιντέ Χατούν στον γιο της Βαγιαζίτ Α΄. 

Ο πλήρης τίτλος ήταν: Devletlu İsmetlu Gülçiçek Valide Hatun Aliyyetü'ş-Şân Hazretleri

Σύμφωνα με μια παράδοση η Γκιουλτσιτσέκ ήταν σύζυγος του Ακλάν Μπέη, ενός από τους πρίγκιπες του Ανατολικού μουσουλμανικού πριγκιπάτου του Καρασίντς. Αιχμαλωτίστηκε όταν ο Ορχάν κατέκτησε το πριγκιπάτο και μπήκε στο βασιλικό χαρέμι. Μερικά χρόνια αργότερα, όταν ο γιος του Ορχάν, Μουράτ,έφτασε στην ενηλικίωση,έκανε μια προσπάθεια να παντρευτεί την Γκιουλτσιτσέκ αλλά εκείνη αρνήθηκε διάφορα ονόματα που της πρότειναν, μέχρι που ο ίδιος ο Μουράτ της πρότεινε ένα. Παντρεύτηκαν το 1359. 

Σύμφωνα με μία άλλη εκδοχή ήταν ελληνικής καταγωγής, κόρη Βυζαντινού αριστοκράτη της Βιθυνίας. Το πραγματικό της όνομα ήταν Μαρία. Παντρεύτηκε με τον Οθωμανό Σουλτάνο Μουράτ Α' το 1359. 

Γέννησε δύο γιούς: τον Βαγιαζίτ Β' και τον Γιαχσί Μπέη. Στη διάρκεια της ζωής της ίδρυσε ένα θρησκευτικό και φιλανθρωπικό ίδρυμα. Με τα έσοδά του έχτισε ένα τζαμί και έναν τάφο στην Προύσα, όπου θάφτηκε. 

Η Γκιουλτσιτσέκ είχε την ιδιότητα της Βαλιντέ Χατούν, αλλά δεν ήταν κανονική Βαλιντέ, εφόσον ο τίτλος χρησιμοποιήθηκε πρώτη φορά από την Αϊσέ Χαφσά Σουλτάν, σύζυγο του Σελίμ Α΄ και μητέρα του Σουλεϊμάν Α' του Μεγαλοπρεπούς.
Μαλ Χατούν

Η Μαλχούν Χατούν(Οθ. Τούρκικα:المالحي خاتون) (Τούρκικα: "Malhun Hatun", άλλα ονόματα: "Μαλ Χατούν, Μαλά Χατούν, Καμεριγιέ Σουλτάνα") (?-1323) ήταν η πρώτη σύζυγος του Οσμάν Α', αρχηγός των Οθωμανών Τούρκων και ο ιδρυτής της δυναστείας που ιδρύθηκε και κυβέρνησε την Οθωμανική Αυτοκρατορία, και μητέρα του Ορχάν Γαζή. 

Ο πλήρης τίτλος ήταν: Devletlu İsmetlu Malhun Valide Hatun Aliyyetü'ş-Şân Hazretleri
Ο γιος της Μαλχούμ Χατούν [[Ορχάν|Ορχάν Γαζής]].|256x256px
Λεωνίδας Κούκης

Ο Λεωνίδας Κούκης (1896-1971) ήταν στρατιωτικός, αντιστράτηγος Στρατιωτικής Δικαιοσύνης και επίτιμος Πρόεδρος Αναθεωρητικού Δικαστηρίου

Γεννήθηκε στο Βασιλικό Τριφυλίας το 1896 και απεβίωσε το 1971.

Διπλωματούχος της Νομικής Σχολής του Καποδιστριακού Πανεπιστημίου Αθηνών. Το 1923 διορίστηκε Δικηγόρος στην Αθήνα. Το 1926 εισήλθε στο Σώμα της Στρατιωτικής Δικαιοσύνης με το βαθμό του Λοχαγού. Προάχθηκε σε Ταγματάρχη το 1934, Αντισυνταγματάρχη το 1940, Συνταγματάρχη το 1947, Ταξίαρχο το 1950, Υποστράτηγο το 1951, Αντιστράτηγο το 1953. Αποστρατεύτηκε το έτος 1958.

Μετείχε στον πόλεμο 1940-41 ως Πρόεδρος του Διαρκούς Στρατοδικείου Αλεξανδρουπόλεως και εν συνεχεία ως Διευθυντής Δικαστικού της Στρατιάς Κεντρικής Μακεδονίας.

Το 1946 διετέλεσε Πρόεδρος του Διαρκούς Στρατοδικείου Θεσσαλονίκης και από το 1948 Διευθυντής Στρατιωτικής Δικαιοσύνης του Υπουργείου Στρατιωτικών και Πρόεδρος του Στρατοδικείου Αθηνών.

Από το 1951 μέχρι το 1953 Μέλος και εν συνεχεία από το 1953 μέχρι το 1958 Πρόεδρος του Αναθεωρητικού Δικαστηρίου των Ενόπλων Δυνάμεων.

Διετέλεσε Μέλος του Διοικητικού Συμβουλίου του Μετοχικού Ταμείου Στρατού (1948 - 1951) και Μέλος της Επιστημονικής Εταιρείας Ποινικού Δικαίου από το 1951.

Από το έτος 1965 μέχρι το έτος 1967 διετέλεσε Πρόεδρος του Διοικητικού Συμβουλίου του Δημόσιου Ψυχιατρείου Αθηνών.
Εθνική Ισπανίας U21 (ποδόσφαιρο ανδρών)

Η Εθνική Ισπανίας U21 (ποδόσφαιρο ανδρών) είναι η εθνική, ποδοσφαιρική ομάδα κάτω των 21 ετών της Ισπανίας. Ελέγχεται από την Βασιλική Ισπανική Ομοσπονδία Ποδοσφαίρου. Συμμετέχει στο διετές Ευρωπαϊκό πρωτάθλημα ποδοσφαίρου U21.

Ιδρύθηκε το 1976 μετά την απόφαση της UEFA για καθιέρωση διοργανώσεων για ομάδες κάτω των 21 ετών. Η ομάδα διατηρεί το ρεκόρ κατάκτησης του Ευρωπαϊκού πρωταθλήματος με 4 τίτλους (1986, 1988, 2011, 2013) ενώ ήταν και δύο φορές φιναλίστ (1984, 1996).
Εθνική Ισπανίας U19 (ποδόσφαιρο ανδρών)

Η Εθνική Ισπανίας U19 (ποδόσφαιρο ανδρών) είναι η εθνική, ποδοσφαιρική ομάδα κάτω των 19 ετών της Ισπανίας. Ελέγχεται από την Βασιλική Ισπανική Ομοσπονδία Ποδοσφαίρου. Συμμετέχει στο Ευρωπαϊκό πρωτάθλημα ποδοσφαίρου U19. Έχει κατακτήσει 7 φορές το τουρνουά (2002, 2004, 2006, 2007, 2011, 2012, 2015) ενώ ήταν και μία φορά φιναλίστ (2010).
Άντριαν Σούτιλ

Ο Άντριαν Σούτιλ ("Adrian Sutil", 11 Ιανουαρίου 1983) είναι Γερμανός οδηγός της Φόρμουλα 1, του οποίου η σημερινή ομάδα είναι η Φορς Ίντια.
Βενέτσια ΦΚ

Η Βενέτσια ΦΚ (ιταλικά: "Venezia FC") είναι ένας ιταλικός ποδοσφαιρικός σύλλογος που εδρεύει στην πόλη της Βενετίας. Αγωνίζεται στην Σέριε Α, την κορυφαία κατηγορία του ιταλικού πρωταθλήματος. 

Ιδρύθηκε το 2015 με την επωνυμία Venezia Football Club Società Sportiva Dilettantistica (απλουστεύθηκε σε Venezia FC το 2016) και είναι ο de facto θεματοφύλακας της αθλητικής παράδοσης που ξεκίνησε το 1907 με την ίδρυση του Venezia Foot Ball Club και στη συνέχεια πέρασε από διάφορες επανιδρύσεις και μετονομασίες (Associazione Calcio Venezia από το 1919 έως το 1930, από το 1945 έως το 1983 και ξανά από το 1989 έως το 2005, Società Sportiva Serenissima το 1930, Associazione Fascista Calcio Venezia το 1934, Calcio Venezia το 1983, Calcio VeneziaMestre το 1987, Associazione Calcio Venezia 1907 το 1991, Società Sportiva Calcio Venezia το 2005 και Foot Ball Club Unione Venezia το 2009).

Καταλαμβάνει την 30η θέση μεταξύ των ιταλικών συλλόγων με τη μεγαλύτερη αθλητική παράδοση και 40η στην αέναη κατάταξη της κορυφαίας κατηγορίας, μια κατηγορία στην οποία υπερηφανεύεται για την τρίτη θέση που επιτεύχθηκε κατά τη σεζόν 1941-1942 ως το καλύτερο αποτέλεσμα. Η πιο σημαντική επιτυχία ήταν η κατάκτηση του Κυπέλλου Ιταλίας 1940-1941.
ΣΣ Άλμπα Αουτάτσε Ρόμα

Η ΣΣ Άλμπα Αουτάτσε Ρόμα ήταν ιταλική, ποδοσφαιρική ομάδα. Ιδρύθηκε το 1907 και διαλύθηκε στις 22 Ιουλίου 1927. Η ομάδα είναι γνωστή για τη συμμετοχή της στις πρώτες διοργανώσεις της Σέριε Α, πριν ενοποιηθεί με άλλες δύο ομάδες της Ρώμης δημιουργώντας τη ΑΣ Ρόμα το 1927.

Πρώτη συμμετοχή της ομάδας στη Σέριε Α ήλθε την περίοδο 1912-13. Την περίοδο 1925-26 αγωνίζτηκε με το όνομα Audace Roma. Το 1927 αναγκάστηκε να ενωθεί με τις Roman F.C. και Fortitudo-Pro Roma S.G.S. δημιουργώντας τη ΑΣ Ρόμα.

Το 1945 η ομάδα επαναδημιουργήθηκε για λίγο καιρό. Αφού ενοποιήθηκε με τη Trastevere Roma, πήρε μέρος στη Σέριε Β σαν Alba Trastevere και μετά διαλύθηκε.
ΣΚ Ραβέννα Σπορτ 2019

Η ΣΚ Ραβέννα Σπορτ 2019 είναι ιταλική, ποδοσφαιρική ομάδα από την πόλη Ραβέννα. Συμμετέχει στην Eccellenza Emilia-Romagna/B. Η ομάδα ιδρύθηκε το 1913 και επανιδρύθηκε το 2001 και το 2012. Έδρα της ομάδας είναι το Stadio Bruno Benelli, χωρητικότητας 12020 θεατών. Το 1993 προβιβάστηκε για πρωτη φορά στην Σέριε Β. Την επόμενη σεζόν διαβαθμίστηκε αλλά επέστρεψε στην κατηγορία το 1996, παραμένοντας μέχρι το 2001.
Πιατσέντζα Κάλτσιο 1919

Η Πιατσέντζα Κάλτσιο 1919 είναι μια ιταλική, ποδοσφαιρική ομάδα από την πόλη Πιατσέντζα, Εμίλια-Ρομάνια. Συμμετέχει στην Serie D. Ιδρύθηκε το 1919 και επανιδρύθηκε το 2012. Έδρα της ομάδας είναι το Stadio Leonardo Garilli, χωρητικότητας 21608 θεατών. Μετά το Β' Παγκόσμιο Πόλεμο, συμμετείχε για πρώτη φορά στη Σέριε Β, παραμένοντας για δύο περιόδους, πριν διαβαθμιστεί στη Serie C το 1948. Το 1969 επέστρεψε στην Σέριε Β.
Ρετζίνα Κάλτσιο

Η Ρετζίνα Κάλτσιο είναι ιταλική, ποδοσφιαρική ομάδα από την πόλη Ρήγιο. Ιδρύθηκε στις 11 Ιανουαρίου 1914. Συμμετέχει στην Σέριε Β. Έδρα της ομάδας είναι το Stadio Oreste Granillo, χωρητικότητας 27763 θεατών. Το 1999 συμμετείχε για πρώτη φορά στη Σέριε Α, στην οποία παρέμειναν για 2 χρόνια που διαβαθμίστηκε στη Σέριε Β.
ΣΠΑΛ

Η ΣΠΑΛ (ιταλικά: "SPAL") είναι μια ιταλική ποδοσφαιρική ομάδα από την πόλη Φερράρα, Εμίλια-Ρομάνια. Η ομάδα συμμετέχει ξανά στη Σέριε Α κατά την περίοδο 2017-2018, για πρώτη φορά μετά την περίοδο 1967-68. Καλύτερη θέση της στην ανώτατη κατηγορία ήταν η 15η την περίοδο 1959-60. Ιδρύθηκε το 1907. Έδρα της ομάδας είναι το Στάδιο Πάολο Μάτσα χωρητικότητας 13.020 θεατών.
ΟΣ Λατίνα Κάλτσιο

Η ΟΣ Λατίνα Κάλτσιο είναι μια ιταλική, ποδοσφαιρική ομάδα από την πόλη Λατίνα. Συμμετέχει στη Σέριε Β. Ιδρύθηκε το 1945. Έδρα της ομάδας είναι το Stadio Domenico Francioni, χωρητικότητας 8999 θεατών. Χρώματα της ομάδα είναι το μαυρο και το μπλε.
ΟΣ Λέτσε

Η ΟΣ Λέτσε (ιταλικά: "US Lecce") είναι ιταλική ποδοσφαιρική ομάδα από τo Λέτσε. Ιδρύθηκε το 1908. Συμμετέχει στην Σέριε Β, την δεύτερη κατηγορία ποδοσφαίρου Ιταλίας και διεξάγει τους εντός έδρας αγώνες της στο γήπεδο Stadio Via del Mare, χωρητικότητας 33.876 θεατών.
ΟΣ Ανκόνα 1905

Η ΟΣ Ανκόνα 1905 είναι ιταλική, ποδοσφαιρική ομάδα από την πόλη Ανκόνα. Συμμετέχει στην Serie D/F. Ιδρύθηκε το 1905. Έδρα της ομάδας είναι το Stadio del Conero, χωρητικότητας 23983 θεατών. Χρώματα της ομάδας είναι το άσπρο και το κόκκινο. Μετράει αρκετές συμμετοχές στη Σέριε Β.
ΟΣ Κρεμονέζε

Η ΟΣ Κρεμονέζε είναι ιταλική, ποδοσφαιρική ομάδα. Η ομάδα ιδρύθηκε στις 24 Μαρτίου 1903. Συμμετέχει στην Lega Pro Prima Divisione/A. Έδρα της ομάδας είναι το Stadio Giovanni Zini, χωρητικότητας 22000 θεατών. Η ομάδα μετράει συμμετοχές στη Σέριε Α (τελευταία συμμετοχή το 1996) και στη Σέριε Β. Έχει κερδίσει το Αγγλοϊταλικό Κύπελλο το 1993.
Καρραρέζε Κάλτσιο 1908

Η Καρραρέζε Κάλτσιο 1908 είναι ιταλική, ποδοσφαιρική ομάδα από την πόλη Καρράρα. Ιδρύθηκε το 1908. Έδρα της ομάδας είναι το Stadio dei Marmi, χωρητικότητας 15000 θεατών. Συμμετέχει στη Lega Pro Prima Divisione. Η τελευταία συμμετοχή της ομάδας στη Σέριε Β ήταν το 1948. Χρώματα της ομάδας είναι το μπλε και το άσπρο.
ΟΣ Σαλερνιτάνα 1919

Η ΟΣ Σαλερνιτάνα 1919 είναι ιταλική ποδοσφαιρική ομάδα από την πόλη Σαλέρνο. Ιδρύθηκε το 1919 και επανιδρύθηκε το 2005 και το 2011. Έδρα της ομάδας είναι το Stadio Arechi, χωρητικότητας 39989 θεατών Συμμετέχει στην Lega Pro Prima Divisione/B. Τα περισσότερα χρόνια της ιστορία της αγωνιζόταν στις Σέριε Β και Serie C. Τη δεκαετία του 1920 συμμετείχε 4 φορές στη Σέριε Α. Από τότε έχουν συμμετάσχει την ανώτατη κατηγορία τις περιόδους 1947-48 και 1998-99.
Εθνική Ισπανίας U18 (ποδόσφαιρο ανδρών)

Η Εθνική Ισπανίας U18 (ποδόσφαιρο ανδρών) είναι η εθνική, ποδοσφαιρική ομάδα κάτω των 18 ετών της Ισπανίας. Ελέγχεται από την Βασιλική Ισπανική Ομοσπονδία Ποδοσφαίρου. Συμμετείχε στο Ευρωπαϊκό πρωτάθλημα ποδοσφαίρου U18 έως το 2009 που μετατράπηκε σε διοργανώση U19. Έχει κατακτήσει 2 φορές το FIFA Youth Tournament Under-18 (1952, 1954), μία φορά το UEFA European Under-18 Championship Record (1995) και 3 φορές το UEFA-CAF Meridian Cup Record (1999, 2001, 2003).
Κάλτσιο Λέκκο 1912

Η Κάλτσιο Λέκκο 1912 είναι ιταλική, ποδοσφαιρική ομάδα από την πόλη Λέκκο, Λομβαρδία. Ιδρύθηκε το 1912. Έδρα της ομάδας είναι το Stadio Rigamonti-Ceppi, χωρητικότητας 4997 θεατών. Συμμετέχει στη Serie D/B. Τελευταία συμμετοχή της ομάδας στη Σέριε Α ήταν το 1967. Στη ανώτατη κατηγορία μετράει 3 συμμετοχές και 10 στη Σέριε Β.
Κόμο 1907

Η Κόμο 1907 είναι ιταλική, ποδοσφαιρική ομάδα από την πόλη Κόμο. Ιδρύθηκε το 1907. Χρώμα της ομάδα είναι το μπλε. Έδρα της ομάδας είναι το Giuseppe Sinigaglia, χωρητικότητας 15000 θεατών. Συμμετέχει στη Lega Pro Prima Divisione/A. Συμμετείχε στη Σέριε Α την περίοδο 2002-03 και μετά από 3 συνεχόμενους υποβιβασμούς βρέθηκε στη Serie C2.
Έμπολι ΦΚ

Η Έμπολι ΦΚ είναι μια ιταλική ποδοσφαιρική ομάδα από την Έμπολι. Ιδρύθηκε το 1920 και έδωσε τον πρώτο επίσημο αγώνα της το 1921. Έδρα της ομάδας είναι το Στάδιο Κάρλο Καστελάνι, χωρητικότητας 19.847 θεατών. Συμμετέχει στη Σέριε Α. Την τελευταία δεκαετία, η ομάδα συμμετείχε στις Σέριε Α και Σέριε Β.
Ντελφίνο Πεσκάρα 1936

Η Ντελφίνο Πεσκάρα 1936 (ιταλικά: "Delfino Pescara 1936"), περισσότερο γνωστή ως Πεσκάρα (ιταλικά: "Pescara"), είναι ιταλική ποδοσφαιρική ομάδα με έδρα την πόλη της Πεσκάρα, στο Αμπρούτσο. Ιδρύθηκε το 1936. Έδρα της 
ομάδας είναι το Στάντιο Αντριάτικο, χωρητικότητας 20515 θεατών. Συμμετέχει στην Σέριε Β αφότου την περίοδο 2012-13 υποβιβάστηκε από τη Σέριε Β. Τα χρώματα της ομάδας είναι το άσπρο και το ανοικτό μπλε.
ΑΣ Ρίμινι 1912

Η ΑΣ Ρίμινι 1912 είναι ιταλική, ποδοσφαιρική ομάδα από την πόλη Ρίμινι. Ιδρύθηκε το 1912. Συμμετέχει στην Lega Pro Seconda Divisione/A. Έδρα της ομάδας είναι το Stadio Romeo Neri, χωρητικότητας 9768 θεατών. Το 1976 συμμετείχε για πρώτη φορά στη Σέριε Β, παραμένοντας για 3 περιόδους.
Μόντενα ΦΚ

εναλλ.=e|μικρογραφία|178x178εσ|modena
Η Μόντενα ΦΚ είναι ιταλική, ποδοσφαιρική ομάδα. από την πόλη Μόντενα, Εμίλια-Ρομάνια. Η ομάδα ιδρύθηκε το 1912 και τις περισσότερες σεζόν της ιστορίας της συμμετείχε στη Σέριε Β, στην οποία συμμετέχει και την τρέχουσα ποδοσφαιρική σεζόν, αφότου διαβαθμίστηκε από τη Σέριε Α το 2004. Έδρα της ομάδας είναι το Stadio Alberto Braglia, χωρητικότητας 21507 θεατών.

Τίτλοι-Διακρίσεις:

Διεθνής:
Αγγλοϊταλικό Κύπελλο (2):1981,1982.
Εγχώριοι:
Supercoppa di Serie C (1):2001.
Serie B (2):1938,1943.
Βαρέζε Κάλτσιο ΣΣΔ

Η Βαρέζε Κάλτσιο ΣΣΔ (ιταλικά: "Varese Calcio SSD") είναι ιταλική, ποδοσφαιρική ομάδα από την πόλη Βαρέζε. Ιδρύθηκε στις 22 Μαρτίου 1910. Συμμετέχει στη "Eccellenza". Έδρα της ομάδας είναι το Stadio Franco Ossola, χωρητικότητας 8213 θεατών. Χρώματα της ομάδας είναι το κόκκινο και το άσπρο.
Ρόμπουρ Σιένα

Η Ρόμπουρ Σιένα (ιταλικά: "Robur Siena") είναι ιταλικός ποδοσφαιρικός σύλλογος που εδρεύει στη Σιένα. Η ομάδα διεξάγει τουε εντός έδρας αγώνες της στο Στάδιο Αρτέμιο Φράνκι (Montepaschi Arena).

Ο σύλλογος επανασυστάθηκε το 2014, έπειτα από την πτώχευση της εταιρείας του συλλόγου, που ήταν γνωστός ως ΑΚ Σιένα και ιδρύθηκε το 1904, κληρονομόντας έτσι την ιστορική ποδοσφαιρική παράδοση της πόλης.
ΑΚ Τσεζένα

Η ΑΚ Τσεζένα (ιταλικά: "A.C. Cesena") είναι ιταλική, ποδοσφαιρική ομάδα, ιδρυθείσα το 1940. Έδρα της ομάδας είναι το Στάντιο Ντίνο Μανούτσι, χωρητικότητας 23.900 θεατών. Συμμετέχει στη Σέριε Β. Πρώτη συμμετοχή της στη Σέριε Α ήλθε το 1973. Από τότε συμμετείχε 11 φορές στην ανώτατη κατηγορίας Ιταλίας, με καλύτερη θέση την 6η την περίοδο 1975-76. Χρώματα της ομάδας είναι το άσπρο και το μαύρο.
Doing Their Thing

Doing Their Thing είναι ο τίτλος του βίντεο του χαρντ ροκ συγκροτήματος Deep Purple, το οποίο κυκλοφόρησε το 1990 από την εταιρεία Castle Music Pictures. Η σκηνοθεσία έγινε από τον Τζον Σέπαρντ, και η βιντεοσκόπηση έγινε σε τηλεοπτικό στούντιο του Μάντσεστερ για την "Granada television".

Στα τέλη της δεκαετίας του '80, η συγκεκριμένη βιντεοσκόπηση κυκλοφόρησε σε μορφή Laserdisc στην Ιαπωνία και στις αρχές της επόμενης δεκαετίας κυκλοφόρησε σε μορφή βίντεο-κασέτας στην Ευρώπη και την Αμερική.

Εδώ περιλαμβάνονται μέρη των τραγουδιών ""Speed King", "Wring that Neck" και "Mandrake Root", όπως και ολόκληρη η εκτέλεση του "Child in Time".

Η εμφάνιση αυτή έγινε στο πλαίσιο της προώθησης του άλμπουμ "Deep Purple in Rock" το οποίο είχε κυκλοφορήσει λίγους μήνες νωρίτερα, γνωρίζοντας πολύ μεγάλη επιτυχία, κατά κύριο λόγο στην Ευρώπη.

Το 2000, εκδόθηκε σε μορφή DVD το οποίο περιέχει εκτός της εμφάνισης του 1970, εννέα τραγούδια από βιντεοσκόπηση για τη γερμανική τηλεόραση κατά την περιοδεία του άλμπουμ "Abandon"", το 1998.
ΑΚΡ Μεσσίνα

Η ΑΚΡ Μεσσίνα ("Associazioni Calcio Riunite Messina") είναι μια ιταλική ποδοσφαιρική ομάδα από την πόλη Μεσσίνα της Σικελίας. Ιδρύθηκε το 1900. Έδρα της ομάδας είναι το Δημοτικό Στάδιο Σαν Φιλίππο, χωρητικότητας 37.895 θεατών. Συμμετέχει στην Λέγκα Προ. Η ομάδα μετράει 5 συμμετοχές στη Σέριε Α, με ψηλότερη θέση στην κατηγορία την 7η. Χρώματα της ομάδας είναι το κίτρινο και το κόκκινο.
ΑΚ Πιστοϊέζε 1921

Η ΑΚ Πιστοϊέζε 1921 είναι ιταλική, ποδοσφαιρική ομάδα, από την πόλη Πιστόια. Ιδρύθηκε το 1921. Έδρα της ομάδας είναι το Stadio Marcello Melani, χωρητικότητας 13195 θεατών. Συμμετέχει στη Serie D. Τελευταία συμμετοχή στην Σέριε Α ήταν το 1981. Χρώματα της ομάδας είναι το πορτοκαλί και το μπλε.
ΑΚ Πίζα 2009

Η ΑΚ Πίζα 2009 είναι μια ιταλική ποδοσφαιρική ομάδα από την Πίζα. Η ομάδα ιδρύθηκε το 1909. Έδρα της ομάδας είναι το Arena Garibaldi – Romeo Anconetani, χωρητικότητας 17000 θεατών. Συμμετέχει στη Lega Pro Prima Divisione/B. Η ομάδα έχει κερδίσει 2 Μιτρόπα Καπ το 1985 και το 1988. Τελευταία συμμετοχή της ομάδας στη Σέριε Α ήταν το 1991.
Τέρενς Μακ Σουίνεϊ

O Τέρενς Μακ Σουίνεϊ (28 Μαρτίου 1879-20 Οκτωβρίου 1920) ήταν ιρλανδός πολιτικός.

Διετέλεσε δήμαρχος του Κορκ και έφερε τον τίτλο του Λόρδου. Ήταν ηγέτης του Δημοκρατικού Στρατού της Ιρλανδίας, δραστηριότητα για την οποία συνελήφθη από τις βρετανικές αρχές κατοχής και παραπέμφθηκε στο στρατοδικείο με την κατηγορία ότι διέθετε ενοχοποιητικά έγγραφα. Διαφώνησε με την ποινή που του επιβλήθηκε (διετής φυλάκιση) και ξεκίνησε απεργία πείνας, από την οποία έχασε τη ζωή του, 74 ημέρες αργότερα. Ο θάνατός του προκάλεσε θύελλα αντιδράσεων.
Άσκολι Κάλτσιο 1898

Η Άσκολι Κάλτσιο 1898 είναι ιταλική ποδοσφαιρική ομάδα. Η ομάδα ιδρύθηκε το 1898. Συμμετέχει στην Lega Pro Prima Divisione/B. Έδρα της ομάδας είναι το Stadio Cino e Lillo Del Duca, χωρητικότητας 20550 θεατών. Μετράει 5 συμμετοχές στη Σέριε Α (1974–1976, 1978–1985, 1986–1990, 1991–1992 και 2005–2007) και 8 στη Σέριε Β. Χρώματα της ομάδας είναι το μαύρο και το άσπρο.
Σεκοϊάδενδρο

Το Σεκοϊάδενδρον είναι γένος αειθαλών κωνοφόρων δέντρων, το οποίο περιλαμβάνει δύο είδη:
* το "Σεκοϊάδενδρο το γιγαντιαίο" ("Sequoiadendron giganteum"), σωζόμενο, γνωστό και ως "γιγαντιαία σεκόια", ενδημικό στην Σιέρρα Νεβάδα της Καλιφόρνια και
* το "Σεκοϊάδενδρο του Τσέινι" ("Sequoiadendron chaneyi"), εξαφανισμένο, πρόγονο του "S. giganteum", που ευδοκίμησε στην περιοχή της "Μεγάλης Λεκάνης" των Η.Π.Α. κατά το Μειόκαινο.
Νικολά Μιγιαήλοβιτς

<br>

Ο Νικολά Μιγιαήλοβιτς είναι Σέρβος πετοσφαιριστής.

Γεννήθηκε στις 08 Αυγούστου 1989 στην Ιβάνιτσα της Σερβίας, όπου και άρχισε να παίζει βόλεϊ. 

Έχει ύψος 1,91 και αγωνίζεται στην θέση του ακραίου. Είναι διεθνής με την φανέλα της Εθνικής Σερβίας.

Η πρώτη του ομάδα ήταν η σέρβικη Πουτέβι, όπου και έπαιξε 8 χρόνια στις υποδομές (2000-08) και 1 χρόνο στην ανδρική ομάδα 2008-09. Το καλοκαίρι του 2009 πήρε μεταγραφή στην Παρτιζάν Βελιγραδίου, όπου έμεινε για 3 χρόνια (2009-12) και αγωνίστηκε στην Α1 της Σερβίας και τα 3 χρόνια. Έπειτα πήρε μεταγραφή στην Πέρφαξις Μένεμ του Βελγίου. Εκεί παρέμεινε για 1 χρόνο.

Τέλος το καλοκαίρι του 2013 και συγκεκριμένα στις 2 Αυγούστου ανακοινώθηκε η μεταγραφή του στον Εθνικό Αλεξανδρούπολης. Ο πλέον 24χρονος αναδείχτηκε mvp της 3ης αγωνιστικής του Ελληνικού Πρωταθλήματος. Συνεχίζει να αγωνίζεται στον Εθνικό και είναι πρώτος στην βαθμολογία της Novasports Forthnet, ένα βραβείο που δίνει η Nova σε συνεργασία με την Ε.Ο.ΠΕ.


Κατηγορία:Σέρβοι πετοσφαιριστές
Τίρο Φεδεράλ

Η Τίρο Φεδεράλ είναι μια αργεντίνικη, ποδοσφαιρική ομάδα από την πόλη Ροσάριο. Συμμετέχει στην Torneo Argentino A, την 3η κατηγορία στο Σύστημα ποδοσφαιρικών πρωταθλημάτων Αργεντινής. Ιδρύθηκε στις 29 Μαρτίου 1905. Έδρα της ομάδας είναι το Fortín de Ludueña, χωρητικότητας 18000 θεατών. Το 2004 κέρδισε την άνοδο της στο Πρωτάθλημα ποδοσφαίρου ανδρών Αργεντινής 2005, από την οποία υποβιβάστηκε στην Πριμέρα Β΄ Νασιονάλ την επόμενη περίοδο.
Χιμνάσια ι Εσγρίμα ντε Μεντόσα

Η Χιμνάσια ι Εσγρίμα ντε Μεντόσα (ισπανικά: "Gimnasia y Esgrima de Mendoza") είναι μια αργεντίνικη, ποδοσφαιρική ομάδα από την πόλη Μεντόσα. Ιδρύθηκε στις 30 Αυγούστου 1908. Έδρα της ομάδας είναι το Víctor Legrotaglie, χωρητικότητας 11500 θεατών. Συμμετέχει στη Torneo Argentino B, την 4 κατηγορία στο Σύστημα ποδοσφαιρικών πρωταθλημάτων Αργεντινής. Η ομάδα έχει δώσει 121 αγώνες στο Πρωτάθλημα ποδοσφαίρου ανδρών Αργεντινής, κατακτώντας 122 βαθμούς, όντας στην 36η θέση του πίνακα βαθμολογίας όλων των εποχών.
Χιουμά Χατούν

Η Χατιτζέ Αλιμέ (Χαλιμέ) Χιουμά Χατούν (Οθ. Τούρκικα:هيو خاتون) (Τούρκικα: "Hatice Âlime (Halime) Hüma Hatun", 1400 - 1449) ήταν η τέταρτη σύζυγος του σουλτάνου Μουράτ Β΄, μητέρα του σουλτάνου Μωάμεθ Β΄ του Πορθητή της Οθωμανικής Αυτοκρατορίας και Βαλιντέ Χατούν κατά την πρώτη περίοδο βασιλείας του γιου της για δύο χρόνια από το 1444 μέχρι το 1446.

Ο πλήρης τίτλος ήταν: Devletlu İsmetlu Hatice Âlime (Halime) Hüma Valide Hatun Aliyyetü'ş-Şân Hazretleri
Αχμέντ Μπεν Μπελά

Ο Αχμέντ Μπεν Μπελά (, 25 Δεκεμβρίου 1916 – 11 Απριλίου 2012) ήταν Αλγερινός στρατιωτικός και πολιτικός, από τις σημαντικότερες προσωπικότητες της χώρας του. Πρωταγωνίστησε στον αγώνα για την ανεξαρτησία της Αλγερίας (1954–1962) και εν συνεχεία κατέλαβε κορυφαία δημόσια αξιώματα.

Γεννήθηκε στην επαρχία Μαγκνία της ευρύτερης περιοχής του Οράν και ήταν γιος αγρότη. Το 1937 κατατάχθηκε στο στρατό και έλαβε μέρος στον Β΄ Παγκόσμιο Πόλεμο, υπηρετώντας με τις γαλλικές δυνάμεις. Από το 1939 έως το 1940 έπαιξε ποδόσφαιρο στην Ολιμπίκ Μαρσέιγ.

Το 1948, όντας απογοητευμένος από τις νοθευμένες εκλογές που διεξήγαγε ο Γάλλος κυβερνήτης της Αλγερίας Μαρσέλ-Εντμόντ Νεγκελέν, ίδρυσε την "Ειδική Οργάνωση", μια μυστική επαναστατική ομάδα που είχε ως στόχο της την δια των όπλων απόπειρα ανεξαρτητοποίησης της χώρας. Ο Μπελά διετέλεσε πρωθυπουργός της, ανεξάρτητης πλέον, Αλγερίας, κατά τα έτη 1962 και 1963, ενώ στη συνέχεια εκλέχθηκε ως ο πρώτος πρόεδρος της «Ελεύθερης Αλγερίας» (1963–65). Στις 15 Οκτωβρίου του 1962, συνάντησε τον πρόεδρο των ΗΠΑ, Τζον Φιτζέραλντ Κένεντι, στον Λευκό Οίκο.

Το 1965, και κατά τη διάρκεια συνάντησης του Κινήματος των Αδεσμεύτων η οποία έλαβε χώρα στο Αλγέρι, ο Μπελά ήρθε σε ρήξη με το πανίσχυρο Επαναστατικό Συμβούλιο καθώς επιχείρησε να καταγγείλει την τότε πολιτική της ΕΣΣΔ σαν ιμπεριαλιστική. Συνάντησε καθολική αντίδραση λόγω του ότι η Σοβιετική Ένωση είχε συνδράμει αποφασιστικά τον αγώνα της Αλγερίας, καθαιρέθηκε από το αξίωμά του και, κατόπιν διαταγής του διαδόχου του Χουαρί Μπουμεντιέν, τέθηκε σε κατ' οίκον περιορισμό. Δεν ελευθερώθηκε, παρά μόνο μετά από δεκαπέντε χρόνια, στις 4 Ιουλίου του 1979. Στη συνέχεια στάλθηκε στην εξορία για ακόμη δέκα έτη, επιστρέφοντας πανηγυρικά στην Αλγερία στις 27 Σεπτεμβρίου του 1990, μαζί με τη σύζυγό του Ζορά Σαλεμί και πολλούς συνεργάτες του, μεταξύ των οποίων ήταν ο παλαιός Έλληνας συμπολεμιστής του, Μιχάλης Ράπτης, πιο γνωστός σαν «Πάμπλο».

Ο Μπεν Μπελά πέθανε το 2012.
Σπορτίνγκ Τουλόν Βαρ

150px|μικρογραφία|αριστερά|Παλαιότερο λογότυπο του συλλόγου.
Η Σπορτίνγκ Τουλόν Βαρ, τις περισσότερες φορές συντομευμένη σε "Σπορτίνγκ" ή "ΣΤΒ", είναι γαλλικός ποδοσφαιρικός σύλλογος με έτος ίδρυσης το 1944 υπό την ονομασία "ΣΚ Τουλόν" και με έδρα την πόλη Τουλόν της Προβηγκίας. 

Παλαιότερα τμήμα του αθλητικού σωματείου του Κλαμπ Σπορτίφ Τουλονναί, η Σπορτίνγκ Κλαμπ ντε Τουλόν γνώρισε τις σημαντικότερες στιγμές της ιστορίας της το διάστημα μεταξύ 1983 και 1993, όταν και αγωνιζόταν αδιαλείπτως στην ελίτ του γαλλικού ποδοσφαίρου.

Όντας αντιμέτωπος με σοβαρά οικονομικά προβλήματα, ο σύλλογος εξαγοράστηκε τον Ιούλιο του 2011 από τον Κλοντ Ζουά, ο οποίος τον έθεσε, αρχικά, σε καθεστώς οικονομικής εκκαθάρισης. Στη συνέχεια, όρισε τον Ζακ Ζαγιέ στην θέση του προέδρου του συλλόγου. Την ίδια στιγμή, η DNCG άφησε την τύχη της ομάδας στα χέρια της Ένωσης Μεσογείου, η οποία και έκανε δεκτό το αίτημά της να αγωνιστεί στην Ντιβιζιόν Ντ'Ωνέρ για την σεζόν 2011-2012. Προπονητής της ομάδας είναι, από τον Ιούνιο του 2013, ο Μοχάμεντ Σαντανί.
Αλμιράντε Μπράουν

Η Αλμιράντε Μπράουν είναι ένας αργεντίνικος, αθλητικός σύλλογος από το San Justo. Ιδρύθηκε στις 17 Ιανουαρίου 1922. Είναι περισσότερο γνωστός για το ποδοσφαιρικό του τμήμα, το οποίο συμμετέχει στην Πριμέρα Β΄ Νασιονάλ, τη δεύτερη κατηγορία στο Σύστημα ποδοσφαιρικών πρωταθλημάτων Αργεντινής. Έδρα της ποδοσφαιρικής ομάδας είναι το Estadio Fragata Presidente Sarmiento, χωρητικότητας 18000 θεατών. Ο σύλλογος διαθέτει ακόμη τμήματα Χόκεϊ επί χόρτου γυναικών, πολεμικές τέχνες, πατινάζ και το τένις.
Ινστιτούτο Ατλέτικο Σεντράλ Κόρδοβα

Η Ινστιτούτο Ατλέτικο Σεντράλ Κόρδοβα είναι ένας αργεντινίνικος, αθλητικός σύλλογος από την Κόρδοβα (Αργεντινή). Ιδρύθηκε στις 8 Αυγούστου 1918. Το ποδοσφαιρικό του τμήμα συμμετέχει στη Πριμέρα Β΄ Νασιονάλ, τη δεύτερη κατηγορία στο Σύστημα ποδοσφαιρικών πρωταθλημάτων Αργεντινής. Έδρα της ομάδας είναι το Estadio Presidente Perón, χωρητικότητας 26535 θεατών.
Γοδόι Κρους

Η Γοδόι Κρους είναι ένας αργεντίνικος, αθλητικός σύλλογος από την πόλη Godoy Cruz, Mendoza. Ιδρύθηκε στις 21 Ιουνίου 1912. Ο σύλλογος είναι περισσότερο γνωστός για το ποδοσφαιρικό του τμήμα, το οποίο συμμετέχει στο Πρωτάθλημα ποδοσφαίρου ανδρών Αργεντινής, την ανώτατη κατηγορία στο Σύστημα ποδοσφαιρικών πρωταθλημάτων Αργεντινής. Διαθέτει ακόμη τμήμα Καλαθοσφαίρισης, Χειροσφαίρισης, Χόκεϊ επί χόρτου, Αντισφαίρισης και Πετοσφαίρισης. Έδρα της ποδοσφαιρικής ομάδας είναι το Estadio Malvinas Argentinas, χωρητικότητας 45000 θεατών.
Ατλέτικο ντε Ραφαέλα

Η Ατλέτικο ντε Ραφαέλα είναι αργεντίνικος, κοινωνικός σύλλογος από την πόλη Rafaela. Είναι περισσότερο γνωστός για την ποδοσφαιρική του ομάδα, η οποία συμμετέχει στο Πρωτάθλημα ποδοσφαίρου ανδρών Αργεντινής. Διαθέτει ακόμη τμήματα για Καλαθοσφαίριση, Χόκεϊ επί χόρτου, Γυμναστική, roller skating, Αντισφαίριση και Πετοσφαίριση. Ιδρύθηκε στις 13 Ιανουαρίου 1907. Έδρα της ποδοσφαιρικιής ομάδας είναι το Estadio Nuevo Monumental, χωρητικότητας 16000 θεατών.
Εστουδιάντες ντε Μπουένος Άιρες

Η Εστουδιάντες ντε Μπουένος Άιρες είναι μια αργεντίνικη, ποδοσφαιρική ομάδα από το Caseros, Buenos Aires. Ιδρύθηκε στις 15 Αυγούστου 1898. Έδρα της ομάδας είναι το Estadio Ciudad de Caseros, χωρητικότητας 16740 θεατών. Συμμετέχει στη Primera B Metropolitana, την τρίτη κατηγορία στο Σύστημα ποδοσφαιρικών πρωταθλημάτων Αργεντινής. Το 1904 προβιβάστηκε για πρώτη φορά στο Πρωτάθλημα ποδοσφαίρου ανδρών Αργεντινής, όπως και το 1977.
Κλουμπ Αλμάγρο

Η Κλουμπ Αλμάγρο είναι ένας αργεντίνικος, ποδοσφαιρικός σύλλογοςο από το Μπουένος Άιρες. Ιδρύθηκε στις 6 Ιανουαρίου 1911. Έδρα της ομάδας είναι το Estadio Tres de Febrero, χωρητικότητας 19000 θεατών. Συμμετέχει στην Primera B Metropolitana, την τρίτη κατηγορία στο Σύστημα ποδοσφαιρικών πρωταθλημάτων Αργεντινής. Η ομάδα μετράει 3 συμμετοχές στο Πρωτάθλημα ποδοσφαίρου ανδρών Αργεντινής, με τελευταία φορά το 2005.
Κλουμπ Ατλέτικο Ατλάντα

Η Κλουμπ Ατλέτικο Ατλάντα είναι ένας αργεντίνικος, αθλητικός σύλλογος από το Μπουένος Άιρες. Είναι περισσότερο γνωστός για το ποδοσφαιρικό τμήμα. Διαθέτει ακόμη τμήματα σε Πυγμαχία, πολεμικές τέχνες, Χειροσφαίριση και roller skating. Ο σύλλογος ιδρύθηκε στις 12 Οκτωβρίου 1904. Έδρα της ποδοσφαιρικής ομάδας είναι το Estadio Don León Kolbovski. Έχει συμμετάσχει στο Πρωτάθλημα ποδοσφαίρου ανδρών Αργεντινής.
Κλουμπ Ατλέτικο Ολ Μπόις

Η Κλουμπ Ατλέτικο Ολ Μπόις είναι ένας αργεντίνικος, αθλητικός σύλλογος από την Floresta, Buenos Aires. Είναι περισσότερο γνωστός για το ποδοσφαιρικό του τμήμα, το οποίο αγωνίζεται στο Πρωτάθλημα ποδοσφαίρου ανδρών Αργεντινής, το ανώτατο επίπεδο στο Σύστημα ποδοσφαιρικών πρωταθλημάτων Αργεντινής. Εκτός από ποδόσφαιρο διαθέτει τμήματα καλαθοσφαίρισης, roller skating και Kick boxing. Έδρα της ποδοσφαιρικής ομάδας είναι το Islas Malvinas Stadium, χωρητικότητας 21500 θεατών.
Σαν Μαρτίν ντε Σαν Χουάν

Η Σαν Μαρτίν ντε Σαν Χουάν είναι αργεντίνικη ποδοσφαιρική ομάδα από την πόλη Σαν Χουάν. Η ομάδα αγωνίζεται στη Πριμέρα Β΄ Νασιονάλ, τη δεύτερη κατηγορία στο Σύστημα ποδοσφαιρικών πρωταθλημάτων Αργεντινής. Ιδρύθηκε στις 27 Σεπτεμβρίου 1907. Έδρα της ομάδας είναι το Estadio Ingeniero Hilario Sánchez, χωρητικότητας 25.286 θεατών. Έχει συμμετάσχει μόνο δύο περιόδους στο Πρωτάθλημα ποδοσφαίρου ανδρών Αργεντινής (1970, 2011-12).
Κλουμπ Ατλέτικο Μπόκα Ουνίδος

Η Κλουμπ Ατλέτικο Μπόκα Ουνίδος είναι ένας αργεντίνικος ποδοσφαιρικός και καλαθοσφαιρικός σύλλογος από την Corrientes Province. Ιδρύθηκε στις 27 Ιουλίου 1927. Η ποδοσφαιρική ομάδα συμμετέχει στη Πριμέρα Β΄ Νασιονάλ, το δεύτερο επίπεδο στο Σύστημα ποδοσφαιρικών πρωταθλημάτων Αργεντινής. Έδρα της ποδοσφαιρικής ομάδας είναι το Estadio José Antonio Romero Feris, χωρητικότητας 12500 θεατών.
Κλουμπ Ατλέτικο Πλατένσε

Η Κλουμπ Ατλέτικο Πλατένσε είναι αργεντίνικος αθλητικός σύλλογος από τη Florida, Buenos Aires. Ο σύλλογος ιδρύθηκε στις 25 Μαΐου 1905. Παρόλο που έχει πολλά αθλητικά τμήματα, είναι περισσότερο γνωνστός για την ποδοσφαιρική του ομάδα, η οποία συμμετέχει στην Primera B Metropolitana, την τρίτη κατηγορία στο Σύστημα ποδοσφαιρικών πρωταθλημάτων Αργεντινής.
Κλουμπ Ατλέτικο Κολόν

Η Κλουμπ Ατλέτικο Κολόν είναι ένας αργεντινικός, αθλητικός σύλλογος από τη Σάντα Φε (Αργεντινή). Ιδρύθηκε στις 5 Μαΐου 1905. Το ποδοσφαιρικό του τμήμα αγωνίζεται στο Πρωτάθλημα ποδοσφαίρου ανδρών Αργεντινής, τη ψηλότερο επίπεδο στο Σύστημα ποδοσφαιρικών πρωταθλημάτων Αργεντινής. Άλλα τμήματα του συλλόγους είναι τα τμήματα Καλαθοσφαίρισης, Πυγμαχίας και Χόκεϊ επί χόρτου. Έδρα της ποδοσφαιρικής ομάδα είναι το Estadio B.G. Estanislao López, χωρητικότητας 40.000 θεατών.
Κλουμπ Βίγια Μίτρε

Η Κλουμπ Βίγια Μίτρε είναι αθλητικός σύλλογος από την πόλη Bahía Blanca. Παρόλο που διατηρεί πολλά αθλητικά τμήματα, είναι περισσότερο γνωστός για το ποδοσφαιρικό του τμήμα, το οποίο αγωνίζεται στη Torneo Argentino B, την τέταρτη κατηγορία στο Σύστημα ποδοσφαιρικών πρωταθλημάτων Αργεντινής. Ο σύλλογος πήρε το όνομα της από τον Bartolomé Mitre, πρόεδρο της Αργεντινής μεταξύ 1862 και 1868. Ο σύλλογος ιδρύθηκε στις 14 Αυγούστου 1924. Έδρα της ποδοσφαιρικής ομάδα είναι το El Fortín, χωρητικότητας 5000 θεατών. Στα μέσα της δεκαετίας του 1990 συμμετείχε στη Πριμέρα Β΄ Νασιονάλ, στην οποία περέμεινε μέχρι το 2002 που διαβαθμίστηκε στη Torneo Argentino A.
Κλουμπ Ολίμπο

Η Κλουμπ Ολίμπο (ισπανικά: "Club Olimpo") είναι αργεντίνικος αθλητικός σύλλογος από την πόλη Bahía Blanca, Buenos Aires Province. Ο σύλλογος ιδρύθηκε στις 15 Οκτωβρίου 1910. Κύρια τμήματα του είναι το τμήμα ποδοσφαίρου και καλαθοσφαίρισης. Το ποδοσφαιρικό τμήμα συμμετέχει στο 
Πρωτάθλημα ποδοσφαίρου ανδρών Αργεντινής, το ανώτατο επίπεδο στο Σύστημα ποδοσφαιρικών πρωταθλημάτων Αργεντινής. Έδρα της ομάδας είναι το Estadio Roberto Natalio Carminatti, χωρητικότητας 16000 θεατών.
Κλουμπ ντε Χιμνάσια ι Τίρο

Η Κλουμπ ντε Χιμνάσια ι Τίρο (ισπανικά: "Club de Gimnasia y Tiro") είναι μια αργεντίνικη, ποδοσφαιρικής ομάδα από την πόλη Σάλτα. Η ομάδα συμμετέχει στην Torneo Argentino A, την τρίτη κατηγορία στο Σύστημα ποδοσφαιρικών πρωταθλημάτων Αργεντινής. Ιδρύθηκε στις 29 Νοεμβρίου 1902. Έδρα της ομάδας είναι το Χιγάντε Ντελ Νόρτε, χωρητικότητας 30000 θεατών. Η ομάδα μετράει 3 συμμετοχές στην ανώτατη κατηγορία της Αργεντιντής με τελευταία φορά την περίοδο 1997-98.
Ντεπορτίβο Αρμένιο

Η Ντεπορτίβο Αρμένιο είναι αργεντίνικη ποδοσφαιρική ομάδα από την Ingeniero Maschwitz. Ιδρύθηκε στις 2 Νοεμβρίου 1962 από την αρμενική κοινότητας της Αργεντινής. Έδρα της ομάδας είναι το Estadio República de Armenia, χωρητικότητας 8000 θεατών. Συμμετέχει στη Primera B Metropolitana, την τρίτη κατηγορία στο Σύστημα ποδοσφαιρικών πρωταθλημάτων Αργεντινής. Την περίοδο 1986-87 συμμετείχε στην Πριμέρα Β΄ Νασιονάλ δημιουργώντας ένα ρεκόρ με 38 αήττητους αγώνες και κερδίζοντας τον προβιβασμό της στο Πρωτάθλημα ποδοσφαίρου ανδρών Αργεντινής, όπου αγωνίστηκε την περίοδο 1987-88, τερματίζοντας στην 13η θέση.
Θόδωρος Μάγγος

Ο Θόδωρος Μάγγος (1877-1942) ήταν συνδικαλιστής, πρόεδρος του σωματείου των Ηλεκτρικών Σιδηροδρόμων και της Ομοσπονδίας Ηλεκτρισμού, ηγετικό στέλεχος του ΣΕΚΕ και μετέπειτα του ΚΚΕ. Πέθανε έγκλειστος στην Ακροναυπλία το 1942 από πείνα.
Εθνική Αργεντινής U17 (ποδόσφαιρο ανδρών)

Η Εθνική Αργεντινής U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών της Αργεντινής. Έχει συμμετάσχει σε 13 από τα 16 Παγκόσμια Κύπελλα ποδοσφαίρου U17, έχοντας τερματήσει 3 φορές στην τρίτη θέση και μία φορά στην τέταρτη θέση. Επιπρόσθετα, έχει κερδίσει το South American Under-17 Football Championship 3 φορές.

Πολλοί κορυφαίοι ποδοσφαιριστές έχουν περάσει από τις τάξεις της ομάδας, συμπεριλαμβανομένων των Χουάν Σεμπαστιάν Βερόν, Λουσιάνο Γκαλέτι, Εσεκιέλ Γκονσάλες, Ροδόλφο Αρρουαμπαρρένα, Χαβιέρ Μασκεράνο και Κάρλος Τέβες.
Εθνική Αργεντινής U20 (ποδόσφαιρο ανδρών)

Η Εθνική Αργεντινής U20 (ποδόσφαιρο ανδρών) είναι η εθνική ομάδα ποδοσφαίρου κάτων των 20 ετών της Αργεντινής. Συμμετέχει στο Παγκόσμιο Κύπελλο ποδοσφαίρου U20. Είναι η πιο πετυχημένη ομάδα της διοργάνωσης, έχοντας κερδίσει τη διοργάνωση 6 φορές. Επιπρόσθετα, έχει κερδίσει 4 φορές το South American Youth Championship.

Πολλοί κορυφαίοι Αργεντίνοι ποδοσφαιριστές πέρασαν από τις τάξεις της ομάδας, συμπεριλαμβανομένων των Σέρχιο Αγουέρο, Άνχελ ντι Μαρία, Ραμόν Ντίας, Ντιέγκο Μαραντόνα, Χόρχε Μπουρουτσάγα, Χαβιέρ Μασκεράνο, Λιονέλ Μέσι, Λουσιάνο Γκαλέτι, Χαβιέρ Σαβιόλα και Κάρλος Τέβες.
Σπορτίνγκ Κλαμπ Φιβουά

Η Σπορτίνγκ Κλαμπ Φιβουά, επίσης γνωστή ως ΣΚ Φιβ ή ΣΚΦ, ήταν γαλλικός ποδοσφαιρικός σύλλογος με έτος ίδρυσης το 1901 στην Φιβ, συνοικία της πόλης της Λιλ. Η ΣΚ Φιβ διαλύθηκε το 1944, συγχωνευόμενη με το ποδοσφαιρικό τμήμα της Ολιμπίκ Λιλουά (ΟΛ) για να δώσει γέννηση στην Σταντ Λιλουά, την μελλοντική Λιλ ΟΛιμπίκ Σπορτίνγκ Κλαμπ. Τα γραφεία του συλλόγου βρίσκονταν εντός της πόλης της Λιλ, ενώ η ΣΚΦ έδινε τις εντός έδρας αναμετρήσεις της στο Σταντ Φελίξ-Βιρνό, το οποίο μετονομάστηκε το 1937 σε Σταντ Ζυλ-Λεμαίρ.

Σχετικά άγνωστη στο ευρύ κοινό κατά τη διάρκεια της δεκαετίας του 1910, η ομάδα κατέκτησε τέσσερις τίτλους πρωταθλητή στην Προμοσιόν Ντ'Ωνέρ ντυ Νορ κατά την μεταπολεμική περίοδο, ωστόσο δεν κατάφερε να σταθεροποιηθεί στην Ντιβιζιόν Ντ'Ωνέρ, ανώτερη κατηγορία των τοπικών πρωταθλημάτων στη Γαλλία. Ωστόσο, η Φιβ κατάφερε να γίνει γνωστή σε εθνικό επίπεδο κατά τις απαρχές του επαγγελματισμού στον χώρο του γαλλικού ποδοσφαίρου. Η απόφασή της για την υιοθέτηση επαγγελματικού καταστατικού τον Ιούλιο του 1932 οδήγησε την μεγάλη της αντίπαλο, την ΟΛ, στο να γίνει και αυτή επαγγελματικό σωματείο, αν και σε πρώτη φάση η τελευταία δεν επιθυμούσε κάτι τέτοιο. Στη συνέχεια, η ΣΚ Φιβουά τερμάτισε ως η δευτεραθλήτρια Γαλλίας του 1934, ενώ διακρίθηκε στον θεσμό του Κυπέλλου Γαλλίας, φτάνοντας έως τον τελικό της διοργάνωσης το 1941, αλλά και στα ημιτελικά σε τρεις άλλες περιπτώσεις (1935, 1938 και 1939).
Δημήτρης Βολονάκης

Ο Δημήτρης Βολονάκης (γεν. 27 Φεβρουαρίου του 1967, Σίδνευ Αυστραλίας), είναι Έλληνας παλαίμαχος ποδοσφαιριστής που αγωνιζόταν στις θέσεις του κεντρικού και αριστερού αμυντικού, διεθνής με την Εθνική ομάδα των Νέων και Ελπίδων και νυν προπονητής ποδοσφαίρου.
Γιάννης Αργύρης

Ο Γιάννης Αργύρης (Σχηματάρι Βοιωτίας 1918 − 22 Ιουλίου 1993) ήταν Έλληνας ηθοποιός με πενηντάχρονη σταδιοδρομία, από τους γνωστότερους της γενιάς του.
Εθνική Βραζιλίας Κ-23 (ποδόσφαιρο ανδρών)

H Εθνική Βραζιλίας Κ-23 (ποδόσφαιρο ανδρών) (ή Ολυμπιακή ομάδα ποδοσφαίρου Βραζιλίας) είναι η εθνική ομάδα ποδοσφαίρου της Βραζιλίας που συμμετέχει στις διεθνείς ποδοσφαιρικές διοργανώσεις των Ολυμπιακών Αγώνων. Στην ομάδα συμμετέχουν ποδοσφαιριστές μέχρι 23 ετών, εκτός από μέχρι 3 μεγαλύτερους ποδοσφαιριστές. Ελέγχεται από τη Συνομοσπονδία Ποδοσφαίρου Βραζιλίας. Σε 12 συμμετοχές έχει κερδίσει 3 αργυρά μετάλλια (1984, 1988 και 2012) και δύο χάλκινα (1996, 2008).
Ρόμπερτ Μάξγουελ

Ο Ρόμπερτ Μάξγουελ ("Ian Robert Maxwell", 10 Ιουνίου 1923 - 5 Νοεμβρίου 1991) ήταν Τσεχοσλοβάκος μεγαλοεκδότης εκατομμυριούχος, γιος εκτελεσθέντα από τους ναζί κατά το Β΄ Παγκοσμίου Πολέμου Ο Μάξγουελ, σύμφωνα με δική του εξομολόγηση, έζησε σε απόλυτη ένδεια τα παιδικά του χρόνια, ενώ το 1940 εγκαταστάθηκε στη Μεγάλη Βρετανία, όπου αρχικά απασχολήθηκε ως εργάτης Τύπου. Δραστήριος και δημιουργικός όπως ήταν, κατάφερε σταδιακά να αποκτήσει σημαντική περιουσία και να εξελιχθεί σε επιτυχημένο δημοσιογράφο, ενώ υπηρέτησε ως βουλευτής του Εργατικού Κόμματος από το 1964 έως το 1970. Ίδρυσε πλήθος παγκόσμιας εμβέλειας εντύπων, όπως οι εφημερίδες ""Daily News", "Daily Mirror", το περιοδικό "European"" κ.α. Κατά καιρούς αναπτύχθηκαν διάφορες φήμες για το πρόσωπό του, σχετικά με ενδεχόμενες διασυνδέσεις του με μυστικές υπηρεσίες ή ύποπτες οικονομικές συναλλαγές. Στις 5 Νοεμβρίου του 1991 και ενώ βρισκόταν σε κρουαζιέρα αναψυχής στις Κανάριες Νήσους, εξαφανίσθηκε από τη θαλαμηγό του και τελικά ανασύρθηκε από τα σωστικά συνεργεία νεκρός, αρκετές ώρες αργότερα, σε ηλικία 68 ετών.
Γεώργιος Αρετάκης

Ο Γεώργιος Αρετάκης (Καπετάν Σφακιανός, 1900- 1949) ήταν αξιωματικός του ελληνικού στρατού, αντιστασιακός την περίοδο της Κατοχής μέσα από τις τάξεις του ΕΛΑΣ και στέλεχος του ΔΣΕ κατά τον Εμφύλιο.
Κολοράντο Ράπιντς

Η Κολοράντο Ράπιντς είναι μια αμερικανική, επαγγελματική ποδοσφαιρική ομάδα από το Ντένβερ. Συμμετέχει στην Μέιτζορ Λιγκ Σόκερ, την ανώτατη κατηγορία των ΗΠΑ. Ιδρύθηκε το 1996 και έχει έδρα το Dick's Sporting Goods Park, χωρητικότητας 19680 θεατών. Έχει κερδίσει το MLS Cup το 2010 ενώ ήταν φιναλίστ και το 1997.
Τάκης Παππάς

Ο Τάκης Παππάς (Τρίκαλα 1942-Λιγονέρι Σπετσών, 1 Ιουλίου 2001) ήταν Έλληνας διαπρεπής ποινικολόγος, αντιστασιακός και πολιτικός, από τις σημαντικότερες προσωπικότητες του νομικού κόσμου.

Ο Τάκης Παππάς γεννήθηκε στη Θεσσαλία αλλά πολύ νωρίς μετοίκησε στην Αθήνα. Εντάχθηκε στο κίνημα της νεολαίας της δεκαετίας του '60 και έλαβε μέρος στους αγώνες για τη δημοκρατία, σαν στέλεχος της ΕΔΑ. Φοιτητής της Νομικής Σχολής, συνελήφθη αρκετές φορές από την αστυνομία για συμμετοχή σε διαδηλώσεις και πορείες. Με την επιβολή της στρατιωτικής δικτατορίας το 1967, η Χούντα των συνταγματαρχών του αφαίρεσε για δυο έτη την άδεια να δικηγορεί, με το αιτιολογικό ότι δεν διέθετε πιστοποιητικό κοινωνικών φρονημάτων. Από το 1969 ήταν συνήγορος υπεράσπισης αγωνιστών της αντιδικτατορικής πάλης στα στρατοδικεία, αλλά το 1972 συνελήφθη εκ νέου, κρατήθηκε στη Γενική Ασφάλεια όπου και κακοποιήθηκε, ενώ το 1972 εκτοπίσθηκε στο Κερασοχώρι της Ευρυτανίας και αργότερα στο Θέρμο της Τριχωνίδας.

Το 1973 εγκλείσθηκε για 6 μήνες στα κρατητήρια της ΕΑΤ-ΕΣΑ, όπου βασανίσθηκε. Απόρροια των ταλαιπωριών που υπέστη ήταν το νευρολογικό νόσημα από το οποίο προσεβλήθη στη συνέχεια της ζωής του. Μετά την αποκατάσταση του δημοκρατικού πολιτεύματος συμμετείχε στο ΔΣ του ΔΣΑ για μια 20ετία, διατελώντας αντιπρόεδρος τα έτη 1987-1990 και πρόεδρος τα έτη 1993-1996. Από το 1994 ήταν στέλεχος του ΠΑΣΟΚ όπως και μέλος της Κεντρικής του Επιτροπής, ωστόσο το 2000 διαφώνησε με την ασκούμενη πολιτική του Κινήματος και αποχώρησε. Ήταν υποψήφιος βουλευτής του ΔΗΚΚΙ στις εθνικές εκλογές της 9 Απριλίου του 2000. Υπήρξε επίσης, ιδρυτικό μέλος της κίνησης «Δημοκρατική Συσπείρωση για τις λαϊκές ελευθερίες και την αλληλεγγύη».

Στις 12 το μεσημέρι της Κυριακής 1 Ιουλίου του 2001 και ενώ κολυμπούσε στην περιοχή Λιγονερίου Σπετσών, υπέστη εγκεφαλικό επεισόδιο και εν συνεχεία πνίγηκε, σε ηλικία μόλις 59 ετών. Ήταν παντρεμένος με τη Γιούλη Παπαδοπούλου και είχαν ένα γιο, το Βίκτωρα.
Φορτ Λόντερντεϊλ Στράικερς

Η Φορτ Λόντερντεϊλ Στράικερς είναι αμερικανική, επαγγελματική, ποδοσφαιρική ομάδα από την πόλη Φορτ Λόντερντεϊλ, Φλόριντα των ΗΠΑ. Ιδρύθηκε το 2005 και συμμετέχει στην North American Soccer League, το δεύτερο επίπεδο του αμερικανικού ποδοσφαίρου. Η ομάδα ιδρύθηκε το 2006 σαν Μαϊάμι ΦΚ και το 2011 άλλαξε το όνομα της σε "Φορτ Λαουντερντέτι Στραίκερς". Έδρα της ομάδας είναι το Lockhart Stadium, χωρητικότητας 20450 θεατών.
Μινεσότα Θάντερ

Η Μινεσότα Θάντερ ήταν αμερικανική, επαγγελματική, ποδοσφαιρική ομάδα από τη Μινεσότα, Ηνωμένες Πολιτείες Αμερικής. Ιδρύθηκε το 1990 και συμμετείχε στην USL First Division (USL-1), τη δεύτερη κατηγορία του συστήματος ποδοσφαιρικού πρωταθλήματος Αμερικής, μέχρι το 2009. Έδρα της ομάδας ήταν το National Sports Center, χωρητικότητας 12000 θεατών. Το Νοέμβριο του 2009 η ομάδα ανακοίνωσε ότι σκόπευε να εγκαταλείψει την USL First Division ώστε να γίνει συνιδρυτής της νέας North American Soccer League. Ωστόσο, η συμμετοχή της στην κατηγορία δεν έγινε ποτέ. Η ομάδα αποδέσμευσε όλους τους ποδοσφαιριστές της λόγω σοβαρών χρεών.
Λος Άντζελες Άζτεκς

Η Λος Άντζελες Άζτεκς ήταν ποδοσφαιρική ομάδα που συμμετείχε στην North American Soccer League μεταξύ 1974–81. Βάση της ομάδας ήταν το Λος Άντζελες, Καλιφόρνια. Ιδρύθηκε το 1974 και διαλύθηκε το 1981. Έδρα της ομάδας ήταν το Weingart Stadium, χωρητικότητας 20355 θεατών.

Κατηγορία:Λος Άντζελες Άζτεκς
Μπρούκλιν Ουόντερερς

Η Μπρούκλιν Ουόντερερς ήταν μια ποδοσφαιρική ομάδα των ΗΠΑ. Ήταν από τα ιδρυτικά μέλη της National Association Football League το Δεκέμβρη του 1894. Η διοργάνωση καταργήθηκε το 1899. Στη συνέχεια εντάχθηκε στη American Soccer League. Το 1931 η ομάδα διαλύθηκε.
Μπόστον Μίνιτμεν

Οι Μπόστον Μίνιτμεν ήταν ποδοσφαιρική ομάδα από τη Βοστώνη η οποία συμμετείχε στην NASL. Ιδρύθηκε το 1974 και διαλύθηκε το 1976. Έδρα της ομάδας ήταν το Alumni Stadium, χωρητικότητας 30000 θεατών.
Ζορζ Μαρσέ

Ο Ζορζ Μαρσέ ("Georges René Louis Marchais", Λα Ογκέτ, Καλβαντός, 7 Ιουνίου 1920 - Παρίσι, 16 Νοεμβρίου 1997) ήταν Γάλλος πολιτικός, επί σειρά ετών ηγέτης του Κομμουνιστικού Κόμματος. Καταγόταν από εργατική οικογένεια, ενώ ο ίδιος εργάστηκε ως μεταλλωρύχος. Το 1947 πέτυχε να ενταχθεί στο Κομμουνιστικό Κόμμα Γαλλίας, κατόπιν της πρωτοβουλίας του για κοινή δράση με τους σοσιαλιστές και τους ριζοσπάστες, που πρότεινε να ενεργούν σαν κοινό μέτωπο. Παρέμεινε πιστός κομμουνιστής, αρνούμενος να αμφισβητήσει το σοβιετικό καθεστώς, ενώ διατήρησε σαφείς αποστάσεις από την πολιτική του Μιχαήλ Γκορμπατσόφ. Ο Μαρσέ ήταν υποψήφιος για τη Γαλλική Προεδρία της Δημοκρατίας στα 1981, λαμβάνοντας το 15% των ψήφων, ενώ στο δεύτερο γύρο συμφώνησε να υποστηρίξει το Φρανσουά Μιτεράν, ο οποίος εκλέχθηκε και ανταπόδωσε την εξυπηρέτηση με την παραχώρηση πολλών υπουργείων στους κομμουνιστές. Ωστόσο, η άκαμπτη στάση του Μαρσέ, όσον αφορά στην άρνησή του να ασκήσει την οποιασδήποτε μορφής κριτική στην ηγεσία της Σοβιετικής Ένωσης, ή να συμμεριστεί τις αρχές του "Ευρωκομμουνισμού" οι οποίες προωθούνταν στην εποχή του, οδήγησαν τον ίδιο σε απομόνωση και το Κομμουνιστικό Κόμμα σε διολίσθηση του ποσοστού του, που έπεσε στα επίπεδα του 7-10%. Τελικά, στα 1990 ο Μαρσέ παραδέχθηκε τα σφάλματα της σοβιετικής ηγεσίας (αφού αρχικά είχε εγκρίνει την επέμβαση στο Αφγανιστάν) και τέσσερα χρόνια αργότερα (1994) παρέδωσε την ηγεσία του κόμματος στο διάδοχό του Ρομπέρ Υ. Ο Μαρσέ απεβίωσε στις 16 Νοεμβρίου του 1997 στο νοσοκομείο Λαριμπουαζιέ του Παρισιού, ύστερα από σοβαρά καρδιακά προβλήματα από τα οποία υπέφερε, σε ηλικία 77 ετών.
Η σύζυγός του, Λιλιάν, απεβίωσε στις 10 Απριλίου 2020.
Ουίλιαμ Κόνραντ

Ο Ουίλιαμ Κόνραντ ("William Conrad", Λούισβιλ, Κεντάκι, 27 Σεπτεμβρίου 1920 - 11 Φεβρουαρίου 1994) ήταν Αμερικανός ηθοποιός, περισσότερο γνωστός για τον πρωταγωνιστικό του ρόλο στη δημοφιλή τηλεοπτική σειρά CANNON (1971-1976), όπου υποδυόταν έναν υπέρβαρο αλλά ευκίνητο και αποτελεσματικό ιδιωτικό αστυνομικό, ονόματι Φρανκ Κάνον. Ξεκίνησε τη σταδιοδρομία του σαν ηθοποιός από πολύ νέος, στη ραδιοφωνική εκπομπή "Gunsboke", η οποία ακολούθως μεταφέρθηκε στην τηλεόραση. Υπήρξε αφηγητής των σειρών "Φυγάς" και "Εισβολείς", όπως και του εξαιρετικού ντοκυμαντέρ "Ο άγριος, άγριος κόσμος των ζώων", το οποίο τον ενέπνεε, καθότι ήταν και ο ίδιος φιλόζωος. Από το 1987 έως το 1992 ήταν ο βασικός πρωταγωνιστής στην τηλεοπτική παραγωγή "Ο Τζέικ και ο άλλος", όπου ερμήνευε το χαρακτήρα του δικαστή "Τζέισον Μακέιμπ".
Κλουμπ Ατλέτικο Πενιαρόλ

Η Κλουμπ Ατλέτικο Πενιαρόλ (ισπανικά: "Club Atlético Peñarol") είναι αθλητικός σύλλογος από το Μοντεβιδέο της Ουρουγουάης. Είναι πιο γνωστή για το τμήμα ποδοσφαίρου της, καθώς έχει κατακτήσει 3 φορές το Διηπειρωτικό Κύπελλο και 5 φορές το Κόπα Λιμπερταδόρες.

Σύμφωνα με τον ίδιο τον σύλλογο, ιδρύθηκε στις 28 Σεπτεμβρίου 1891 από εργάτες της Εταιρίας σιδηροδρομικών γραμμών Κεντρικής Ουρουγουάης (Βρετανικών συμφερόντων), με το όνομα Central Uruguay Railway Cricket Club, στο προάστιο του Μοντεβίδεο, Πενιαρόλ. Τα χρώματα της ομάδας είναι το κίτρινο και το μαύρο, ενώ η Διεθνής Υπηρεσία Ιστορίας και Στατιστικής Ποδοσφαίρου την ανακήρυξε ως την κορυφαία ομάδα της Νοτίου Αμερικής για τον 20ο αιώνα. Μεγάλη της αντίπαλος είναι η Νασιονάλ.